เหวียน ฝู จ่อง ควบ ปธน.-เลขาพรรคเวียดนาม
เมื่อ 23 ต.ค. สมาชิกสมัชชาแห่งชาติ หรือสภาตรายางเวียดนาม 447 คน ลงมติด้วยคะแนนเสียงถึง 99.8% เลือกนายเหวียน ฝู จ่อง เลขาธิการใหญ่พรรคคอมมิวนิสต์เวียดนาม วัย 74 ปี เป็นประธานาธิบดีคนใหม่โดยไม่มีคู่แข่ง เพื่อสืบแทนอดีตประธานาธิบดีเจิ่น ดั่ย กวาง ที่ถึงแก่อสัญกรรมเมื่อเดือนที่แล้ว หลังล้มป่วยด้วยโรคไวรัสร้ายแรงนานกว่า 1 ปี โดยพิธีสาบานตนมีขึ้นในกรุงฮานอยในวันเดียวกัน,เหวียน ฝู จ่อง นับเป็นผู้นำคนแรกของเวียดนามที่ควบทั้งตำแหน่งเลขาธิการพรรคคอมมิวนิสต์และประธานาธิบดี นับตั้งแต่อดีตประธานาธิบดีโฮจิมินห์ บิดาผู้ก่อตั้งสาธารณรัฐสังคมนิยมเวียดนามในปี 2519 ทำให้เขาเป็นผู้นำที่มีอำนาจสูงสุดของเวียดนาม โดยเวียดนามมีผู้นำ 4 เสาหลัก คือเลขาธิการพรรค ประธานาธิบดี นายกรัฐมนตรี และประธานสมัชชาแห่งชาติ,เหวียน ฝู จ่อง เป็นอดีตหัวหน้าฝ่ายอุดมการณ์ของพรรคคอมมิวนิสต์ ถูกเลือกเป็นสมาชิกคณะกรรมการกรมการเมือง (โปลิตบูโร) องค์กรบริหารที่มีอำนาจสูงสุดของพรรคคอมมิวนิสต์เวียดนามในปี 2540 ก่อนถูกเลือกเป็นเลขาธิการพรรคครั้งแรกในปี 2554 และครั้งที่ 2 ในปี 2559 ด้านนักวิเคราะห์ชี้ว่า การควบรวมตำแหน่งเลขาธิการพรรคและประธานาธิบดีของนายเหวียน ฝู จ่อง จะไม่ทำให้แนวนโยบายเศรษฐกิจของเวียดนามเปลี่ยนไป.
สภาเวียดนามลงมติเลือกนายเหวียน ฝู จ่อง เป็นประธานาธิบดีคนใหม่โดยไม่มีคู่แข่ง เป็นผู้นำคนแรกของเวียดนามที่ควบทั้งตำแหน่งเลขาธิการพรรคคอมมิวนิสต์และประธานาธิบดี
เหวียน ฝู จ่อง,ประธานาธิบดี,รัฐสภา,พรรคคอมมิวนิสต์,เจิ่น ดั่ย กวาง